पाएं अपने शहर की ताज़ा ख़बरें और फ्री ई-पेपरडाउनलोड करें
विश्वकर्मा मंदिर के रहने वाले एक व्यक्ति ने इलाके के पंडित को घर बुलाकर थापी से बुरी तरह पीट दिया। पंडित के सिर और जबड़े पर चोट लगी है। उसे अस्पताल में दाखिल करवाया गया है। पुलिस ने मामले की जांच शुरू कर दी है। आरोपी का कहना था कि पंडित उसके पीछे भूत-प्रेत छोड़ता है।
पुलिस को पंडित तिलक राज ने बताया कि विश्वकर्मा मंदिर के नजदीक रहने वाला एक व्यक्ति सुबह से उसके घर चार बार चक्कर लगा चुका था कि उसकी माता किसी काम से उन्हें घर बुला रही हैं। पंडित दोपहर को अपने घर पहुंचा तो उनकी पत्नी ने उक्त व्यक्ति के बार-बार घर आने के बारे बताया। आखिर पंडित व्यक्ति की माता से मिलने उसके घर चला गया।
जैसे ही वह घर में दाखिल हुआ तो उसने दरवाजे के पीछे छुपाकर रखी कपड़े धोने वाली थापी से सिर पर वार कर दिया। वह गिर गया तो कई बार थापी मारी। इस दौरान जबड़े पर गंभीर चोट लग गई। उसकी चीखें सुनकर आसपास के लोग इकट्ठे हो गए। इसके बाद वे बेहोश हो गए। लोगों ने ही उन्हें प्राइवेट अस्पताल में दाखिल करवाया, जहां डाॅक्टरों ने बताया कि उनके जबड़े पर गंभीर चोट लगी है। इस संबंध में पुलिस को शिकायत दे दी गई है। देर शाम तक पुलिस आरोपी व्यक्ति के बयान नहीं ले पाई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn